APSTIPRINĀTS

Ķekavas novada pašvaldības

Iepirkumu komisijas

 2016.gada 06.jūnija sēdē

(protokols Nr.33)

IEPIRKUMA PROCEDŪRAS NOLIKUMS

**“Mēbeļu iegāde, piegāde un uzstādīšana Ķekavas vidusskolā”**

(iepirkuma identifikācijas Nr. ĶNP 2016/23)

Ķekavas pagasts, Ķekavas novads, 2016

1. VISPĀRĪGĀ INFORMĀCIJA
	1. Iepirkuma identifikācijas numurs - ĶNP 2016/23.
	2. Pasūtītājs: **Ķekavas novada pašvaldība, vienotais reģistrācijas numurs 90000048491, juridiskā adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123**, tālrunis 67935803, fakss 67935819, kontaktpersonas: par iepirkuma dokumentāciju – Ilga Viegliņa, tālrunis: 67935803, e-pasts: iepirkumi@kekava.lv, par tehnisko specifikāciju – Sandra Pugovka, tālrunis: 26689552.
	3. Pircējs: Ķekavas vidusskola, vienotais reģistrācijas Nr. 90000047782, juridiskā adrese: Gaismas iela 9, Ķekava, Ķekavas pagasts, Ķekavas novads, LV-2123, tālrunis: 67937196.
	4. Informācijas apmaiņas kārtība - informācijas apmaiņa starp Pasūtītāju un Ieinteresēto piegādātāju notiek pa pastu, faksu vai e-pastu.
	5. Iepirkuma Nolikuma saņemšana - Iepirkuma Nolikums ir brīvi un tieši elektroniski pieejams Pasūtītāja profilā internetā: www.kekava.lv/Pašvaldība/Publiskie iepirkumi.
	6. Piedāvājumu iesniegšana:
		1. Ieinteresētais piegādātājs piedāvājumu var iesniegt, sākot ar iepirkuma izsludināšanas dienu, **līdz 2016.gada 20.jūnijam, plkst. 11:00** Nolikuma 1.2.punktā norādītajā adresē personīgi vai pa pastu. Ieinteresētais piegādātājs nodrošina piedāvājuma saņemšanu līdz šajā punktā minētā termiņa beigām. Iesniegtie piedāvājumi ir Pasūtītāja īpašums.
		2. Pasūtītājs reģistrē piedāvājumus to iesniegšanas secībā. Par iesniegšanas brīdi uzskatāms brīdis, kad Pasūtītājs saņem piedāvājumu. Pasūtītājs nodrošina, lai visi piedāvājumos iekļautie dati būtu aizsargāti un Pasūtītājs varētu pārbaudīt piedāvājumu saturu tikai pēc to iesniegšanas termiņa beigām.
		3. Piedāvājumu, kas iesniegts pēc piedāvājumu iesniegšanas termiņa beigām, Pasūtītājs neizskata.
		4. Pretendents sedz visas izmaksas, kas ir saistītas ar piedāvājuma sagatavošanu un iesniegšanu. Pasūtītājs neuzņemas nekādas saistības par šīm izmaksām neatkarīgi no iepirkuma rezultāta.
	7. Prasības piedāvājuma noformējumam un iesniegšanai
		1. Piedāvājumu iesniedz 1 (vienā) eksemplārā atbilstoši Nolikuma 1.6.punkta prasībām un tas sastāv no šādām daļām:
			1. piedāvājuma satura rādītājs;
			2. pieteikums dalībai iepirkumā;
			3. pretendenta atlases dokumenti;
			4. tehniskais piedāvājums;
			5. finanšu piedāvājums.
		2. Piedāvājumu iesniedz aizlīmētā un aizzīmogotā aploksnē, uz kuras norāda:
			1. Pasūtītāja nosaukumu un adresi;
			2. pretendenta nosaukumu, pasta adresi, tālruņa numuru;
			3. iepirkuma nosaukumu un identifikācijas numuru.
		3. Pretendents rakstveida piedāvājumu noformē tā, lai dokumentus nebūtu iespējams atdalīt. Sējuma lapām jābūt numurētām un jāatbilst pievienotajam satura rādītājam. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts cauršūto lapu skaits, apliecinājuma vietas nosaukums un datums, kā arī jābūt pretendenta vai tā pilnvarotā pārstāvja parakstam un tā atšifrējumam.
		4. Piedāvājumu sagatavo latviešu valodā.
		5. Pretendenta iesniegtajam piedāvājumam jābūt juridiskas personas likumiskā vai pilnvarotā pārstāvja parakstītam. Ja pretendenta piedāvājumu paraksta pilnvarotā persona, piedāvājumam klāt jāpievieno pilnvara (oriģināls vai kopija).
		6. Ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā". Apliecinājums nozīmē: uzraksts "TULKOJUMS PAREIZS", tulka vārds, uzvārds un personas kods, tulka paraksts, apliecinājuma vietas nosaukums un datums.
		7. Pretendents apliecina iesniegto dokumentu kopiju pareizību atbilstoši Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība". Ja iepirkuma komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz notariāli apliecinātu dokumenta kopiju. Apliecinājums ir šāds: uzraksts „KOPIJA" pirmās lapas augšējā labajā stūrī, uzraksts „KOPIJA PAREIZA" dokumenta beigās, apliecinātājas personas pilns amata nosaukums, vārds, uzvārds un paraksts, apliecinājuma vietas nosaukums un datums.
		8. Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem. Gadījumā, ja iepirkuma komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.
2. INFORMĀCIJA PAR IEPIRKUMA PRIEKŠMETU
	1. Iepirkuma priekšmeta apraksts
		1. Iepirkuma priekšmets ir Skolas un citu mēbeļu iegāde, piegāde un uzstādīšana Pircējam saskaņā ar tehnisko specifikāciju (Nolikuma 1.pielikums).
		2. Tehniskā specifikācija satur obligātas prasības attiecībā uz iepirkuma priekšmetu.
		3. CPV kods: 39000000-2 (Mēbeles), [39150000-8](http://iub.gov.lv/lv/iubcpv/parent/4725/clasif/main/) (Dažādas mēbeles un iekārtas).
		4. Pretendents var iesniegt piedāvājumu tikai par visu iepirkuma priekšmetu kopumā.
		5. Pretendents nevar iesniegt piedāvājuma variantus.
		6. Iepirkuma rezultātā tiks noslēgts viens iepirkuma līgums.
	2. Iepirkuma līguma termiņš un preču piegādes vieta
		1. Paredzamais iepirkuma līguma izpildes termiņš – 6 nedēļas no līguma noslēgšanas dienas.
		2. Līguma izpildes vieta: Gaismas iela 9, Ķekava, Ķekavas pagasts, Ķekavas novads, LV-2123.
		3. Preču piegādes vietas:
			1. Ķekavas vidusskola, Gaismas iela 9, Ķekava:
3. Skolēnu zīmēšanas soli - 30 gab.;
4. Ratiņi zīmējumiem - 1 gab.;
5. Skapis ar stikla durvīm - 1 gab.;
6. Skapis ar durvīm - 1 gab.;
7. Zems skapis ar durvīm - 3 gab.;
8. Metāla lielformāta skapis - 1 gab.
	* + 1. Ķekavas vidusskola, Nākotnes iela 1a, Ķekava –
9. Apmeklētāju krēsli - 100 gab.;
10. Krēslu pārvadājamie rati - 2 gab.;
11. Skolēnu datorgaldi - 16 gab.
12. PRETENDENTU ATLASES NOSACĪJUMI
	1. Pretendents tiek izslēgts no turpmākās dalības iepirkuma procedūrā, kā arī netiek izskatīts pretendenta piedāvājums jebkurā no šādiem gadījumiem:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
		2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad iepirkuma komisija pieņēmusi lēmumu par iepirkuma uzsākšanu, ja attiecībā uz iepirkumu nav jāpublicē paziņojums par plānoto līgumu, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro;
		3. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi 3.1.1. un 3.1.2. apakšpunktos minētie nosacījumi;
		4. Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.
	2. Prasības attiecībā uz pretendenta atbilstību profesionālajām un tehniskajām spējām: pretendentam ir juridiskā tiesībspēja slēgt iepirkuma līgumu.
	3. Katram personu apvienības loceklim, un apakšuzņēmējam, kura veikto darbu vērtība ir vismaz 20 procenti no kopējās līguma vērtības, kā arī pretendenta norādītajai personai, uz kuras iespējam pretendents balstās, lai apliecinātu, ka tā kvalifikācija atbilst nolikumā noteiktajām prasībām, ir jāatbilst nolikuma 3.1. punktā izvirzītajiem kritērijiem.
13. IESNIEDZAMIE DOKUMENTI
	1. Pieteikums dalībai iepirkumā - Pretendents sagatavo pieteikumu dalībai iepirkumā atbilstoši Nolikuma 2.pielikuma formai un saturam. Personas, kura paraksta pieteikumu, pārstāvības tiesībām ir jābūt nostiprinātām atbilstoši Latvijas Republikā spēkā esošajos normatīvajos aktos noteiktajam regulējumam. Ja pieteikumu paraksta pretendenta pilnvarota persona, piedāvājumam ir jāpievieno attiecīgais dokuments par paraksta tiesīgas personas izdotu pilnvaru. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām;
	2. izziņa no Uzņēmumu Reģistra (vai citas valsts līdzvērtīgas iestādes) par amatpersonu pārstāvības tiesībām;
	3. informācija par Pretendenta līdzīgu preču piegādi iepriekšējo 3 (trīs) gadu laikā, kas veikta savlaicīgi un kvalitatīvi;
	4. vismaz 1 (viena) pozitīva atsauksme par Pretendenta iepriekšējo 3 (trīs) gadu laikā savlaicīgu un kvalitātei atbilstošu preču piegādi, kas pēc apjoma ir līdzvērtīga veicamajai preču piegādei.
	5. Prasības tehniskajam piedāvājumam:
		1. Tehnisko piedāvājumu sagatavo atbilstoši Tehniskajā specifikācijā (Nolikuma 1.pielikums) noteiktajām prasībām.
		2. Pretendentam jāiesniedz apliecinājums par to, ka piegādātājs uzņemas piegādātās preces garantiju (5 gadi apmeklētāju krēsliem un ne mazāk kā 2 gadi pārējām mēbelēm), apņemas nodrošināt un apmaksāt garantijas remontu.
		3. Jāiesniedz piedāvāto mēbeļu skices.
		4. Pretendentam jāiesniedz ražotāja vai pārdevēja garantijas apkalpošanas nosacījumi.
	6. Prasības finanšu piedāvājumam
		1. Finanšu piedāvājums jāsagatavo, aizpildot finanšu piedāvājumu (Nolikuma 3.pielikums), saskaņā ar Tehnisko specifikāciju (Nolikuma 1.pielikums).
		2. Piedāvājuma cenā jāiekļauj visus ar iepirkuma priekšmeta izgatavošanu, iegādi, piegādi un uzstādīšanu saistītos izdevumus, t.sk., administratīvās izmaksas, transporta izdevumus, darba spēka, visa veida sakaru izmaksas u.c. izdevumus, lai nodrošinātu iepirkuma līguma izpildi pilnā apjomā, nolīgtajā termiņā un augstā kvalitātē.
		3. Cenā ietver arī visus nodokļus (izņemot pievienotās vērtības nodokli) un nodevas, ja tādas ir paredzētas, kā arī visus iespējamos riskus, kas saistīti ar tirgus cenu svārstībām plānotajā iepirkuma līguma izpildes laikā.
		4. Cenas norāda *euro* (EUR) ar 2 (divām) zīmēm aiz komata, bez pievienotās vērtības nodokļa (PVN).
		5. Pretendenta piedāvājuma cenai jābūt fiksētai līguma saistību izpildes laikā un tā nedrīkst mainīties.
14. PIEDĀVĀJUMU ATVĒRŠANA, IZSKATĪŠANA UN VĒRTĒŠANA
	1. Piedāvājumu atvēršanu Pasūtītājs veiks atklātā sanāksmē, tūlīt pēc piedāvājumu iesniegšanas termiņa beigām.
	2. Iepirkuma komisija vērtē tikai tos piedāvājumus, kas iesniegti šajā Nolikumā paredzētajā termiņā un kārtībā.
	3. 1.posms - Piedāvājumu noformējuma pārbaude - lai pārliecinātos, vai pretendenta piedāvājums atbilst Nolikumā noteiktajām piedāvājuma noformējuma prasībām, iepirkuma komisija veiks Nolikuma 1.7.punktā noteikto prasību pārbaudi. Iepirkuma komisija var bez tālākas izskatīšanas noraidīt to pretendentu piedāvājumus, kurus tā, vadoties pēc Nolikumā noteiktajām piedāvājuma noformēšanas prasībām, būs atzinusi par neatbilstošiem, t.i. ja tiks konstatēta tāda piedāvājuma neatbilstība noformējuma prasībām, kas var būtiski ietekmēt turpmāko lēmumu pieņemšanu attiecībā uz pretendentu (piedāvājums nav parakstīts, piedāvājumam trūkst dokumentu, u.c.).
	4. 2.posms - Pretendentu atlase - lai pārliecinātos, vai pretendents atbilst Nolikumā noteiktajām pretendentu atlases prasībām, iepirkuma komisija veiks Nolikuma 3. un 4.sadaļā noteikto prasību un dokumentu pārbaudi. Iepirkuma komisija bez tālākas izskatīšanas noraidīs to pretendentu piedāvājumus, kurus tā, vadoties pēc Nolikumā noteiktajām prasībām pretendentiem, būs atzinusi par neatbilstošiem.
	5. 3.posms - Tehnisko piedāvājumu pārbaude - vērtējot tehniskos piedāvājumus, iepirkuma komisija pārbaudīs, vai tehniskais piedāvājums atbilst Nolikumā noteiktajām tehniskās specifikācijas prasībām. Iepirkuma komisija bez tālākas izskatīšanas noraidīs to pretendentu piedāvājumus, kurus tā, vadoties pēc Nolikumā noteiktajām tehniskās specifikācijas prasībām, būs atzinusi par neatbilstošiem.
	6. 4.posms - Finanšu piedāvājuma pārbaude - vērtējot finanšu piedāvājumus, iepirkuma komisija pārbaudīs, vai piedāvājumā nav aritmētisku kļūdu. Ja iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā izmantos labotās cenas. Par aritmētisko kļūdu labojumiem Pasūtītājs informēs pretendentu.
	7. Ja iepirkuma komisija uzskata, ka pretendenta piedāvājums ir nepamatoti lēts, tā pirms šī piedāvājuma iespējamās noraidīšanas rakstveidā pieprasa detalizētu paskaidrojumu no pretendenta par būtiskajiem piedāvājuma nosacījumiem.
	8. 5.posms - Piedāvājuma ar viszemāko cenu noteikšana - Iepirkumu komisija par uzvarētāju noteiks pretendentu, kurš atbilst visām Nolikuma prasībām un kura piedāvājums ir ar viszemāko cenu.
	9. Komisija, ņemot vērā kopējās vērtēšanas rezultātus, pieņem lēmumu piešķirt līguma slēgšanas tiesības vienam no atbilstošākajam pretendentam, izbeigt vai pārtraukt iepirkuma procedūru neizvēloties nevienu piedāvājumu.
15. LĪGUMS
	1. Iepirkuma līgums nosaka tiesiskās attiecības starp pasūtītāju un piegādātāju.
	2. Iepirkuma līgumu sagatavo Pircējs.
	3. Komisija piešķirs iepirkuma līguma slēgšanas tiesības pretendentam, kurš atbildīs visām Nolikumā izvirzītajām prasībām un kura piedāvājums būs ar viszemāko cenu.
	4. Ja izvēlētais pretendents atsakās slēgt līgumu, tad pirms lēmuma pieņemšanas par līguma noslēgšanu ar nākamo pretendentu, kurš piedāvājis viszemāko cenu, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju.
16. PIELIKUMI
	1. Tehniskā specifikācija/tehniskais apraksts;
	2. Pretendenta pieteikums dalībai iepirkumā;
	3. Finanšu piedāvājums;
	4. Tāme.

Iepirkuma komisijas priekšsēdētājs A.Liškovskis

1.pielikums

Iepirkuma ID Nr. ĶNP 2016/23 nolikumam

#### Tehniskā specifikācija\*

1. **Mēbeļu apjomi** kā atsevišķs pielikums pievienots iepirkuma nolikumam un pieejams elektroniski mājas lapā [**www.kekava.lv**](http://www.kekava.lv) sadaļā *Publiskie iepirkumi* – *Ķekavas novada pašvaldība.*
2. **Ekvivalenti izstrādājumi:** Ja preču un pakalpojumu apjomos vai tehniskajā projektā ir norādīta konkrēta ražotāja produkcija, pretendents drīkst piedāvāt tās ekvivalentu. Ja pretendents piedāvā ekvivalentu produkciju, tad tas tāmēs norāda tās ražotāju un marku un pievieno piedāvājumam dokumentus, kas sniedz pietiekamu informāciju par piedāvāto produktu atbilstību un kvalitāti.
3. **Tehniskajā piedāvājumā jāiekļauj:**
4. detalizētus visu mēbeļu pozīciju rasējumus. Pieļaujamā nobīde no Tehniskajā specifikācijā uzrādītajiem izmēriem pieļaujama +/- 10 – 20 mm.
5. mēbeļu piegāžu un uzstādīšanas grafiks - Detalizēts Iepirkuma priekšmeta piegāžu un uzstādīšanas darba apraksts un izpildes grafiks (Mēbeļu piegādes un uzstādīšanas grafiks), konkrēti norādot precīzus termiņus, kādos tiks veiktas piegādes Iepirkuma priekšmeta piegādes un uzstādīšanas vietā. Darba apraksts un grafiks ir jāsagatavo atbilstoši Pretendenta norādītājam piegādes un uzstādīšanas laikam.
6. tehniskajā specifikācijā minēto preču kvalitātes sertifikāti un testēšanas protokoli.

**4. Prasības:**

1) Pretendentam, nosakot mēbeļu pozīciju cenas, jāietver visas izmaksas, kas saistītas ar mēbeļu transportēšanu, montāžu, uzstādīšanu un palīgmateriālu iegādi;

2) Mēbelēm pēc iespējas jābūt vienotā dizainā ar esošajām mēbelēm.

3) Paredzamais iepirkuma līguma izpildes termiņš – 6 nedēļas no līguma noslēgšanas dienas.

4) Mēbeļu minimālais garantijas termiņš: 5 gadi – apmeklētāju krēsliem; 2 gadi – visām pārējām mēbelēm.

*\*Mēbeļu un iekārtu tehniskā specifikācija pievienota kā atsevišķs fails*

2.pielikums

Iepirkuma ID Nr. ĶNP 2016/23 nolikumam

|  |  |  |
| --- | --- | --- |
|  |  |  |
| sastādīšanas vieta |  | datums |

**PIETEIKUMS DALĪBAI IEPIRKUMĀ**

**“Mēbeļu iegāde, piegāde un uzstādīšana Ķekavas vidusskolā ”**

Iepirkuma identifikācijas Nr. ĶNP 2016/23

|  |
| --- |
| Informācija par pretendentu\* |
| Pretendenta nosaukums: |  |
| Reģistrācijas numurs un datums: |  |
| Juridiskā adrese: |  |
| Pasta adrese: |  |
| Tālrunis: |  | Fakss: |  |
| E-pasta adrese: |  |
|  |
| Finanšu rekvizīti\* |
| Kredītiestādes nosaukums: |  |
| Kredītiestādes kods: |  |
| Konta numurs: |  |
|  |
| Informācija par pretendenta kontaktpersonu (atbildīgo personu)\* |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

1. Saskaņā ar Iepirkuma nolikumu, mēs, apakšā parakstījušies, apstiprinām, ka piekrītam Iepirkuma nolikuma prasībām un piedāvājam veikt **Mēbeļu iegāde, piegāde un uzstādīšana Ķekavas vidusskolā** 6 (sešu) nedēļu laikā no līguma noslēgšanas brīža.
2. Preces garantijas termiņš ir 5 (pieci) gadi apmeklētāju krēsliem, 2 (divi) gadi pārējām mēbelēm, no Preču rēķina un pieņemšanas – nodošanas akta parakstīšanas brīža. Šajā termiņā nodrošināsim, ka Prece atbilst līguma noteikumiem, saglabā pienācīgu kvalitāti un pilnīgas lietošanas īpašības.
3. Ja pretendents ir piegādātāju apvienība:
	1. personas, kuras veido piegādātāju apvienību (nosaukums, reģ. Nr., juridiskā adrese): \_\_\_\_\_\_\_\_\_\_\_\_\_\_\_\_\_\_\_;
	2. katras personas atbildības apjoms %:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4. Ja pretendents balstās uz citu personu/uzņēmuma kvalifikāciju:

4.1. persona, uz kuras iespējām pretendents balstās, lai izpildītu kvalifikācijas prasības (vārds uzvārds, personas kods) \_\_\_\_\_\_\_\_\_\_\_\_\_.

4.2. uzņēmums, uz kura iespējām pretendents balstās, lai izpildītu kvalifikācijas prasības (nosaukums, reģ. Nr., juridiskā adrese) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4.3. vienošanās ar uzņēmumu, uz kura iespējām pretendents balstās, lai izpildītu kvalifikācijas prasības, atrodas piedāvājuma \_\_\_. lpp.

5. Mēs apliecinām, ka:

5.1. nekādā veidā neesam ieinteresēti nevienā citā piedāvājumā, kas iesniegti Iepirkumā;

5.2. nav tādu apstākļu, kuri liegtu piedalīties Iepirkumā un pildīt Iepirkuma nolikumā un tehniskajā specifikācijā norādītās prasības.

6. Mēs apņemamies:

6.1. ievērot Iepirkuma nolikumu;

6.2. atzīt sava piedāvājuma spēkā esamību līdz Iepirkuma komisijas lēmuma pieņemšanai par pasūtījuma piešķiršanu, bet gadījumā, ja tiksim atzīti par uzvarētāju – līdz Iepirkuma līguma noslēgšanai;

6.3. slēgt Iepirkuma līgumu un izpildīt visus līguma pamatnosacījumus, ja Pasūtītājs izvēlējies šo piedāvājumu.

Ar šo uzņemos pilnu atbildību par Iepirkumam iesniegto dokumentu komplektāciju, tajos ietverto informāciju, noformējumu, atbilstību Iepirkuma nolikuma prasībām. Sniegtā informācija un dati ir patiesi.

Piedāvājuma dokumenti sastāv no ( ) lapām.

Paraksts:

Vārds, uzvārds:

Amats:

 z.v.

Pieteikums sastādīts un parakstīts 2016. gada .\_ .

\* - pretendentam jāaizpilda tukšās vietas šajā formā.

*Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā.*

3.pielikums

Iepirkuma Nr. ĶNP 2016/13 nolikumam

**Finanšu piedāvājums**

Iepirkumam„ **Mēbeļu iegāde, piegāde un uzstādīšana Ķekavas vidusskolā**”

 Iepirkuma identifikācijas Nr. : ĶNP 2016/23

1. **Iesniedza**

|  |  |
| --- | --- |
| Pretendenta nosaukums un adrese | Rekvizīti |
| SIAReģ. Nr. LVJurid. adrese: LV-  |  |

1. **Kontaktpersona**

|  |  |
| --- | --- |
| Vārds, Uzvārds |  |
| Adrese |  |
| Tālr./Fax |  |
| e-pasta adrese |  |

1. **Piedāvājums**

Mēs piedāvājam veikt Mēbeļu iegādi, piegādi un uzstādīšanu Ķekavas vidusskolā, atbilstoši tehniskajam piedāvājumam un iepirkuma Nolikuma tehniskajai specifikācijai noteiktajā laika periodā bez ierobežojumiem.

3.1.Mūsu piedāvātā līgumcena EUR bez PVN:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(summa cipariem un vārdiem Eur, bez PVN)*

* 1. Piedāvātais garantijas laiks: 5 (pieci) gadi apmeklētāju krēsliem, 2 (divi) gadi pārējām mēbelēm.
	2. Piedāvājums derīgs līdz iepirkuma līguma noslēgšanai;
	3. Mēs apliecinām, ka:
* Attiecībā uz pretendentu nepastāv Publisko iepirkumu likuma 8.2 panta piektajā daļā noteiktie nosacījumi;
* Visas piedāvājumā sniegtās ziņas par Pretendentu ir patiesas.

Paraksta pretendenta vadītājs vai pilnvarota persona:

|  |  |
| --- | --- |
| Vārds, Uzvārds, Amats |  |
| Paraksts |  |
| Datums |  |

Ja piedāvājumu ir parakstījusi pilnvarota persona, piedāvājumam jāpievieno pilnvara.